<classify> Kampeni hiyo ilizinduliwa Dar es Salaam na inatarajiwa kuhusisha mikoa mitano ikiwemo Dar es Salaam, Morogoro, Mwanza, Shinyanga na Morogoro ambako kutafanyika matamasha mbalimbali yatakayowahusisha wasanii walioteuliwa kama mabalozi.Kaulimbiu ya kampeni hii ni Kura dili na lengo kuu ni kuhakikisha vijana wengi iwezekanavyo wanajiandikisha na kujitokeza kwa wingi kupiga kura.Wasanii watano wametunga wimbo maalumu uitwao Kura Dili ambao pia ulizinduliwa katika hafla hiyo na utatumika katika kampeni hii. Wasanii hao ni pamoja na Gnako, Snura, Izo Biznez, Kala Jeremiah na Stamina.Kampeni hjiyo inaendeshwa kwa pamoja kati ya Kampuni ya Masoko inayojihusisha na masuala ya mawasiliano na masoko, Tume ya Taifa ya Uchaguzi NEC na Shirika la Open Society International East Africa OSIEA.Akizungumza kwa niaba ya Masoko, mmoja wa wakurugenzi Constantine Magavila alisema kampeni hiyo inalenga kuwafikia zaidi ya watu milioni nne kujisajili na kupiga kura na watashirikiana na redio mbalimbali kuhakikisha wimbo huo maalumu unapigwa katika redio mbalimbali ili kuhamasisha zaidi.Tunaamini kampeni hii itakuwa na mafanikio makubwa na uchaguzi wa mwaka huu utavunja rekodi, alisema Magavila na kuongeza kuwa watashirikiana na NEC kuhakikisha hili linafanyika.Naye Mwakilishi wa OSIEA ambaye ni Meneja Mkazi, Agnes Hunt ambaye shirika lake lilisaidia katika kurekodi wimbo huo maalumu, alisema wanashirikiana na mashirika mbalimbali yakiwemo yasiyo ya kiserikali katika masuala ya uwazi na utawala bora.Akizungumza wakati wa uzinduzi huo, Ofisa Elimu wa NEC Kitaifa, Rose Mongi aliishukuru Kampuni ya Masoko kwa jitihada zake za kuhamasisha vijana na kusema kuwa NEC haina fedha za kutosha hivi inategemea kampuni kama hizo kujitokeza na kusaidia wakati kama huu.Alisema Masoko imepewa kibali ya kutoa elimu ya upigaji kura ikiwemo uandikishaji katika daftari la wapigakura.Mmoja wa wasanii watakaoshiriki kampeni hiyo, Izo Biznez alisema Sisi kama wasanii tunashukuru kupata nafasi kama hii ya kuongea na vijana na kuwahamasisha wajitokeze kujiandikisha na kupiga kura ifikapo mwezi Oktoba.  <topic>: michezo 